નવનિયુકત પોલીસ કમિશ્નરે વિશેષ વાતચીતમાં જણાવ્યું હતું કે પોતે સરકારના ચાર મુદ્દાઓ પારદર્શક વહિવટ, વિકાસશીલતા, સંવેદનશીલતા અને અનુશાસનને અનુસરવામાં માને છે. આ નીતિરીતિથી કામગીરી કરવામાં આવશે. પોતે મુખ્યમંત્રીશ્રી સાથે ઇઝરાયલ ગયેલા ત્યારે ત્યાં જોયું હતું કે ત્યાં સ્માર્ટ સીટી નહિ પણ તેના કરતાં એક સ્ટેપ આગળ ઇન્ટેલીજન્સ સીટી છે. ટ્રાફિક વ્યવસ્થા અને સુરક્ષા માટે આઇ-વે પ્રોજેકટ છે જ એ ઉપરાંત નવી ટેકનોલોજીનો વધુને વધુ ઉપયોગ કરવામાં આવશે.